
أعوذ باللّه السميع العليم من الشيطان الرجيم. بسم الله الرحمن الرحيم 
إن الحمد لله نحمده ونستعين به ونستغفره) ونعوذ باللّه -تعالى -- من 
شرور أنفسنا وسيئات أعمالناء من يهده الله فاد مضل له ومن يضلل 
فلا هادي له وأشهد أن لا إله إلا الله وحده لد شريك له وأشهد أن 
محمدًا عبده ورسوله. "يا أَيّهَا الَذِينَ منوا افوا الله حَقّ ثقَاته وله عون 
إلذَ وَأَنثْم مُسْلِمُونَ" آل عمران:” 2٠١‏ "يا أَيهَا النَامُِ اتَقُوأ رَبَكُمْ الذي 
خَلفَكُم مّن نفس وَاحِدَةٍ وَخَلْقَ مِنْهَا رَوْجََا وَبَثْ مِنْهُمَا رجالا يرا 
وَنسَاء وَاتَّقُوأْ الله الَذِي تَسَاءلُونَ به وَالأَرْحَامَ إِنَّ الله گان عَلَيَكُمْ رقِيبا" 

؛ "يا أَيّهَا الْذِينَ 8 انَهُوا الله وَفُولُوا فَوْلاً سَدِيداً * يُصلِحْ 
ا ۾ َغ ييز لحم e ٠‏ 3 سُولَهُ فَقَد فار هَوْزاً 

أما بعد؛ فإن أصدق الحديث كتاب الله -تعال - وخير المدي هدي 


محمد -صلى الله عليه وعلى اله وصحبه وسلم-. وشر الأمور محدثاماء 
وكل محدثة بدعة, وكل بدعة ضلالة» وكل ضلالة في النار. ثم أما بعد؛ 


فلا زلنا أيها الأخوة الكرام الأحباب مع عيشنا لأذكار الصباح والمساء, 
نحاول أن نعيش ما نقول, ونفهم ما نقول, لعل الله -جل وعلا- أن 
يتقبلها منًا ويثيبنا عليهاء لأن النبي -صلى الله عليه وسلم- كما أؤكد 
في كل لقاء؛ يعلمنا ويقول: "واعلّموا أنَّ الله لا يَستَجِيبْ دُعاءً من قلب 
غافل لاه" فلابد أن تستحضر بقلبك ما تقول لابد أن تعيش بقلبك, 
وأن تفهم ما تردده بلسانك ليتقبله اللّه -جل وعلا- منك وليحفظك 
الله -جل وعلا- به. فنعيش أذكار الصباح والمساء في كل لقاء. 


ومعنا ذكر عظيم يحفظك الله -جل وعلا- به حفظًا فوق الوصف. 


والحديث رواه أصحاب السنن الأربعة؛ رواه أبو داود والترمذدي 





. أخرجه الترمذي 

والنسائي وابن ماجه. ورواه كذلك ابن حبان في صحيحه. والحاكم في 
المستدرك من حديث أبان بن عثمان بن عفان, سيدنا عثمان بن عفان 
عنده ابن امه أبان هو اللي بيقول: ممعت أي يقول: أبوه اللي هو 
مين؟ عثمان بن عفان. قال سمعت النبي -صلى الله عليه وسلم- يقول: 
"ما من عبدٍ يقول في صباح كلّ يوم ومّساءٍ كل ليلةٍ: بسم الله الذي لا 
يضرٌ مع اسمه شيءٌ في الأرض ولا في السّماءٍ وهو السّمِيعُ العليمُ ثلاث 
مرّاتِ (فيضرُة) شية". 
العجيب في هذا الحديث عشان اللافتة برضه» اللي أكثر الناس ما 
يعرفهاش, أن أبان بن عثمان بن عفان وهو يذكر هذا الحديث هو 
بيرويه, يقول: ”معت أي يقول: معت النبي -عليه الصلاة والسلام-., 
وهو بيقول الحديث ذه كان أبان بن عثمان بن عفان قد أصابه الفاج. 
عارفين الفا يعني إيه؟ شلل نصفي. أسأل الله لنا ولكم العفو والعافية. 
كان قد أصابه أو أصاب نصفه الفالج, فأخذ أحد الناس ينظر إليه. 
يعني إنت بتقول لنا لا يضرك شيء وإنت عندك فالح؟! فقال أبان بن 
عثمان بن عفان والله إنى لحدثت ما سمعته من أبي؛ الذي سمعه من رسول 
الله -صلى الله عليه وسلم-» يعني إنت زمانك بتقول يعني أنا جالي 

الكلام ده إزاي وأنا بقول الحديث ده بالذات يعني, ولكن لم أقل هذا 
الذكر يومئذٍ ليمضي الله -جل وعلا- قدره في. يعني اليوم الوحيد اللي 
أنا مقولتش فيه "بسم الله الذي لا يضرٌ معَ امه شيءٌ في الأرض ولا 
في السَّماءٍ وَهوَّ السّميع العليم". اليوم الوحيد اللي ماقولتش فيه هو 
اليوم ده؛ جالي فيه المرض. ليمضي الله -جل وعلا قدره- 

ليه الموقف ده يحسسك إنك اوعى تفوت هذا الذكر ولا يوم» اوعى 
تفوته ولا ليلة ليحفظك الله -جل وعلا-. 

أصلاً ابي -صلى الله عليه وسلم- قال: "فإنَ في السّنَة لَيْلَهَ ينل 
فيها وبا لا ير بإناءٍ ليس عليه غِطاءٌء أو سِقاءٍ ليس عليه وكا إلا 
رل فيه من ذلك الوَباءِ"'. يعني فيه وباء أصلاء فيه بلاء بينزل يوم في 
السنة ما نعرفهاش, فحى لا يصيبك هذاء لا تضيع ولا يوم هذا الذكر, 
ليحفظك الله -جل وعلا-, ولا تضيعه وأنت تفهمه خلي بالك؛ يعنى 
لازم وإنت بتقول بسم الله يعني إيه بسم الله اللي إنت بتقولها على طول 
دي؟ يعني إيه تعتقد أنه لا يضرك شيء مع ذكرك لاسم الله؟ 


ایح نام 

ما هي دي معنى "الذي لا يضرٌ معَ امه شيءَ في الأرض ولا في 
السّماءِ", لا فيه مرض أو ابتلاء أو بلاء يجيلك» سواء كان في الأرض 
أو جاي من فوق إلا إن تركت هذا الذكر. فلا بد أن تفهم ما تقول, 
وأن توقن بما تقول. "ادغوا الله وأنتم مُوقنون بالإجابة" لا بد أن توقن 
بما تقول لا بد أن تفهم هذه المعاني ليحفظك الله -جل وعلا- من 
هذه الشرور. 


"بسم الله الذي لا يضرٌ معَ امه شيءٌ في الأرض ولا في السّماءِ" كلمة 
بسم الله هذا اختصار لكلمة باسم الله يعني بتكتب في القرآن ب س. 
م. بسم» هذا اختصار لكلمة إيه؟ باسمء والمعنى يا ربي أنا أبدأ يومي 
بذكر امك ففيه كل الخير» والمعنى یا ري أنا أتبرك بذكر اسمك؛ إن 
ذكرته حلت في حيات البركة. يا ري أنا ابدأ بذكر اممك فإن فيه العافية 
وإن فيه الخير وإن فيه الشفاء وإن فيه الوقاية وإن فيه الحماية إلى غير 
ذلك. فإذا ذكر اسم الله -جل وعلا- في شيء, حلت فيه كل الخيرات 
وكل البركات لإن الله -جل وعلا- منه كل خير. 

قال الله -جل وعلا- في مطلع سورة الملك 'تَبَارَكَ الذِي بِيَدِهِ الْمُلْكُ 
وَهُوَ عَلَى کل شَيْءٍ قَدِيرٌ' تبارك يعني إيه؟ عمت بركاته وزادت 
خيراته وعظمت فضائله, فإن ذكرت اسم الله -جل وعلا- في شيء 
حلت البركة» حلت البركة على طول. البركة في الصحة, بركة في الوقت» 
عود نفسك كده عود نفسك في حياتك كلها أن تذكر اسم الله في أي 
شيء؛ بتركب» بتنزل من عربية» بتركب عربية» بادئ تسافر» رجعت من 
سفر» بتشيل حاجة» بتحط حاجة» داخل بيت» خارج من بیت» بدأت 
تاكل» وهذه سنة النبي أن تذكر اسم الله -جل وعلا- في كل شيء. 
فاسم الله -جل وعلا- يعظم على كل شيءء ويذكر على كل شيء, 
كما قال النبي -صلى الله على وآله وسلم- في هذا الحديث العظيم, 
حديث وصية نوح لولده» في مسند أحمد» خلي بالك سيدنا نوح أنا 
بقول لنفسي ده خبير الدعوة» خبير يعني إيه؟ مش قاعد على المنبر 
أربعين سنة بيخطب, ده لو شيخ بيخطب أربعين سنة على المنبر خمسين 
على المنبر يبقى خبير» صح؟ خبير. الشيخ كشك -الله يرحمه -كان 
يقول أنا على هذا المنبر منذ أربعين سنة خبرة. سيدنا نوح بيدعو إلى 
الله من كام سنة؟ ده تسعمائة وخمسين سنة قبل الطوفان. صح؟ "قَلَبِتَ 

فيهخ أَلفَ سَنَةٍ إلا حَمْسِينَ عَامَا فََحَذَهْ هُمْ الطُوفَانُ' يعني 
الكلام ده قبل الطوفان, ده غير السنوات اللي ربنا قدر أن يعيشها 
وهو في السفينة» ده غير سنوات اللي ربنا قدر أن يعيشها بعدما نزل 
على الجودي. لما جه بموت يعني الكلام اللي بيقوله ده إمتى؟ في آخر 
حياته خالص الخبرة كلها. وبيعطي الخبرة لمين؟ لأحب الناس إليه؛ ولده, 
اللي مفيش حد بيفضل حد على نفسه أبداً إلا ابنك. البي -عليه 
الصلاة والسلام- يقول إن ني الله نوح طا حضرته الوفاة قال لبنيه يا 
بني أو يا ب إن قاص عليك الوصية؛ أنا هوصيك الخلاصة بقى» يا 
بني آمرك باثنتين واماك عن اثنتين, الخلاصة حياته كلها إيه؟ حاجتين 
وحاجتين» اعمل اتنين وسيب اتنين» آمرك باثنتين وأماك عن اثنتين. يا 
بني : "امرك بلا إِلة إلا الله؛ فين السّموات السبعَ والأرضين السبعَ لو 
وُضِعَت في كفَة ووْضِعَت لا إله إلا الله في كِمّة, رجَححت بمنّ لا إلهَ إلا 
الله ولو أن السّموات السَّبعَ والأرَضينَ ين السبع كُنّ في حلقة مُبهمة لو 
تركز السماوات والارض كلها في حتة حديدة e‏ عالية جداً 

قَصّمَمْهنَ لا إله إلا الله". وسبحات الله وبحمده فإنها صلاةٌ كلّ شي 
وبما يُررَقَ الخلق» وأنحاك عن الشركِ والكبر ..."" إلى آخر الحديث. 
الشاهد أنه أمره بكلمة التوحيد لإن فيها -هو كلمة التوحيد اللي مزينها 
إيه أصلا؟ (لا) دي كلمة موجودة في كل حتة و(إلا) موجودة في كل 
حتة و(إلا) برضه المعبودون غير الله كُثْرء وربنا ذكر ذلك في القرآن: 
"أبدَكُمْ لَتَشْهَدُونَ أَنَّ مَعَ الله آَةَ أخرئ" عُبدَ غير الله - 
جل وعلا- كثير؛ حجر وشجر وملائكة وأصنام وفراعنة وحتى 
الصالحون عَبِدُوا غير الله دول كلهم آلحة. لكن الكلمة الوحيدة المميزة 
في هذه الكلمة (الله) لإن الفرق بين الإله والله إيه؟ الإله هو المعبود, 
إغا الله هو المعبود بحق هو المعبود بحق» وهذه الكلمة تدل على الله - 
جل وعلا- ذاتاء ويعرف جا كل الأسماء لدرجة أن بعض العلماء وإن ن¿ 
يغبت فى ذلك حديث صحيح ذكروا أن لفظة الجلالة الله هو اسم الله 
الأعظم. طب ليه؟ اشمعنى اسم الله الأعظم؟ قال لك لأنه: 

أولاً: كما قال تعالى: "مَل تَعْلَمْ لَهُ سيا" إنت تعرف حد حتى 
لو ادعى الربوبية والألوهية قال عن نفسه أن اسمه الله؟ مفيش خالص. 





" صححه الألبائ 

بيقول أنا الإله» فرعون» النمرود» فرعون قال ما علمت لكم من إلهٍ 
غيري» وقال أنا ربكم الأعلى. النمرود قال: أنا أحيي وأميت. مفيش 
حد قال أنا اللّه» مفيش حد قال الكلام ده. 






ثانياً: أن لفظة الجلالة الله هي التي يعرف بما كل أسماء الله وصفاته. يعني 
فيه أسماء لله -عز وجل- لا يتسمى يما غيره وأسماء يشترك مع الله - 
جل وعلا- غيره يعني يجوز أن يقول عن الإنسان أنه الملك؟ ١ه‏ يجوز. 
مش ربنا قال في القرآن: "'وَقَالَ الْمَلِكُ إِنْ أرَئ سَبْعَ بَقَرَاتِ سِمَانٍ' 

؟ أنا بس عاوزك توصل لعظمة هذا الاسم في قلبك, عشان 
تعرف يعني إيه لو قلته لن يضرك مع ذكرك هذا الاسم شيء. 'وَقَال 
الْمَلِكُ" يسمى إنسان بأنه ملك., في السعودية تقول الملك. في الأردن 
الملك. الملك جه. الملك راح, الملك سافرء الملك خطبء لكن لو 
قلت لك من الملك؟ زي ما الشيخ كشك بيقول -الله ير حمه-. من 
الملك؟ تقول الله طب ما ها أنا قلتلك من الملك ما قلتش ليه العزيز 
القادر؟ لأن كل الأسماء تعرف على اللّه؟ كل الأسماء تعرف على الله 


س 


ا خا ا د أ ٢‏ م" 
٠ ٠‏ 
العزيز إل ب شيخا كبيرا 

وَأَهْلَنَا الضْرٌ" . يجوز أن يتسمى إنسان بالعزيز» يجوز أن 
يتسمى إنسان الكريم, صح؟ النبي -صلى الله عليه وسلم- قال الكريم 
ابن الكريم ابن الكريم ابن الكريم يوسف بن يعقوب بن اسحاق بن 
إبراهيم» النبي نفسه اللي قال الكريم, لكن لو قلت لك من العزيز؟ من 
الكرع؟ هْعَرفها بالله -عز وجل- الله. 

يجوز أن يتسمى إنسان المؤمن؛ من أسماء الله إيه؟ المؤمن, يجوز أن يتسمى 
إنسان بالمؤمن, "المؤمنُ القوي خير وأحبٌ إلى الله من المؤمن الضعيفٍ 
وی کل خر" وز أذ يتسمى إنسان بلرحي صح؟ يوز لذ جاب 
رَسُولَ مَنْ أَنفْسِكُم عَزِيرٌ عَلَيْه ما عنم حريص عَلَيكُم بالْمُؤْمِيينَ رَءُوفَ 
رجيم" رؤوف ورحيم. يجوز أن يتسمى إنسان القوي» صح؟ 
"المؤمن القوي خير وأحبٌ إلى الله من المؤمنٍ الضعيفي". يجوز أن يسمى 
إنسان الطيب صح؟ مع إن النبي قال: "إنَّ الله طيّبٌ لا يقب إلا طيْبًا"*. 
بل يجوز أن يتسمى أو يُطلق على إنسان الجبار المتكبرء وإن كانت صفة 
نقص عنده لكنها صفة كمال عند الله. لكن يجوز صح؟ هي بِتْقَال 


ˆ صححه الزرقاني - مختصر المقاصد 

نقص؛ فلان المتكبر» فلان ده يا أخى ده جبار» بس دي صفة نقص 
مذمة, لكن في حق الله -جل وعلا- صفة كمال. 


كل الأسماء تعرف باللّه 

الشاهد إن لو قلت بقى من الجبار من المتكبر؟ من الرحيم؟ من الكريم؟ 
ينسب إلى الله -جل وعلا- لأنه أعرف العارف الذي به تعَرّف كل 
أسمائه. عشان كده قالوا إن ده اسم الله الأعظم, وقالوا كذلك بأن الله؛ 
اسم الله الأعظم لأنه الاسم الوحيد الذي كل لفظة فيه تدل على الله 
-جل وعلا-. 

فلو أزلت من اللفظة ألف الوصل اللي في الأول تبقى إيه؟ تدل على 
مين برضه؟ على الله لو شلت لام تبقى له. لو شلت اللام التانية تبقى 
هو تدل على الله -جل وعلا-. قالوا كذلك اسم الله الأعظم لأن الله 
-جل وعلا- هو الواحد, وكلمة واحد له اثنين لكن كلمة الله هذه 
اللفظة لا تننى ولا تجمع يعني ملك. لو اتنين يبقوا إيه؟ مليكان أو ملوك. 
صح؟ مثلا مؤمن؛ مؤمنان أو مؤمنون. إنما لفظة الجلالة الله لا تكنى ولا 
تجمع» مفيش منها مثنى» الإله فيه آلمة؛ إلاهان أو آلحة. صح؟ إنما الله 

ليس لا مننى ولا ججمع تدل على واحد فقط. تدل على واحد فقط. 

عشان كده ربنا -عز وجل- ذكر في القرآن لا أراد أن يعرف الناس به 

أول كلمة اللي الناس كلها عارفاها حتى الكفرة, حتى الكفرة كانوا 

يعرفون الله. 

هو ربنا بيقول لهم إيه؟ 'أَنِنَكُم لَدَشْهَدُونَ أَنَّ مع الله آل أخرئ' 
مش الله آخر, لا آلحة أخرى. يعني أنتم عارفين الله ده اللي 

هو فوق الجميع, اللي هو فوق كل مخلوقاته انتوا ليه بتؤمنوا بالحة تانية 

كته -سبحانه وتعالى -؟ فهم برضه يعرفون اللهن عشان كده قالوا: "ما 






sS Ig 


عْبْدُهُمْ إلا لِيُقَرَبُونَا إلى الله مش إلى هبل؛ إلى الله. يعني هم 
عارفين برضه الله عشان كده لا ربنا يتكلم عن أسمائه وصفاته قال - 
تعالى-: "هو الله الَذِي لا إل إلا ُو عا العيْبٍ وَالشَهَادَِس هوَ الرَخْمن 
الرَحِيمُ * هو الله الذي لا إِلَهَ إِلَا هُوَ الْمَلِكُ الْقُدُوسْ السَلَامُ الْمُؤْمِنْ 
لمُهَيْمِنْ الْعَزِيرُ الجَّارُ الْمُتَكَبَرُء سْبْحَانَ الله عَمَا يُشْرِكُونَ * هُوَ الله 
الْحَالقٌ الْمَارئُ الْمْصّوَرْ 3 يعني كل الأسماء تعرف بالله. 

عشان كده سيبويه في كتابه لما وصل إلى لفظة الجلالة الله كتاب بيعرف 
الأسماء, مثلاً يعدي على كلمة عمد ومنه العمود والعمود عبارة عن بناء 
موجود ني وسط المسجد أو البيت يرفع السقف ويتحمل هذاء يعني 
إيه كلمة مثلاً منضدة؟ منضدة عبارة عن مركب من خشب أو غير 
ذلك يوضع عليه طعام أو شراب» بيعرف كل حاجة؛ لما وصل إلى كلمة 
الله عارف قال إيه؟ الله؛ اعرف المعارف لا يحتاج إلى تعريف. الله أعرف 
المعارف» الكل عارفه» الله أعرف المعارف. لما مات رؤى في الرؤية - 
اللي هو سيبويه- قالوا: ماذا صنع الله بك؟ قال: غفر لىي. قالوا: بماذا؟ 
قال: بحمذه الكلمة, أنى عرفت الله -جل وعلا-. 

سل الواحة الخضراء والماء جاريا ... وهذه الصحاري والجبال 


الرواسي 
سل الروض مزدانا سل الزهرة والندى ... سل الليل والإصباح والطير 
شاديا 
سل هذه الأنسام والأرض والسما ... سل كل شيء تسمع التوحيد 
ساريا 

ولو جنّ هذا الليل وامتد سرمدا ... فمن غير ربي يرجع الصبح 
ثانيا 


كل دول يعرفوا ربناء كل دول يعرفوا ربناء الكل يعرف ربنا حتى الكفرة 
عارفين -سبحانه وتعالى-. ذكرها الشيخ الألبان لما كان بينافحه عن 
استواء الله على عرشه» إن معتقد السلف الصاح أن الله مستو على 
عرشه مش في كل مكان, فهو -سبحانه وتعالی- مستو على عرشه زي 
ما ربنا قال: "الرّحْمَنُ عَلَى الْعَرْشِ اسْتَوَى" طه:ت, فلما بيجاهدوا بقى 
الجهميين اللي بيقولوا الله في كل مكان, كل مكان يعني في دورات الياه؟ 
يعني في وسط الصنم؟ يعني في القاذورات؟ لا. الله امه القدوس فوق 
العرش -سبحانه وتعالى- والعرش والكون محمول بقدرته -سبحانه 
وتعالى-» لا يحتاج إلى عرشه. طيب لما كانوا بيشاقشوا بيقولك لا الله في 
كل مكان» طب حضرتك يا اللي بتقول الله في كل مكان لا تيجي 
تدعو بتقول يا رب يا الله بتعمل إيه؟ بتعمل إيدك كده يا رب» يعني 
أنت من قلبك وفطرتك إن ربنا فوق "افون رُم من فَؤْقهه" 

مفيش حد بيجي يدعي مثلاً يعمل كده أو يعمل کده» ما 


صفحة:15| 

هو في كل مكان بقى, لا يرفع يده إلى الله يعني بفطرته أصلاً إن ربنا 
فين؟ لازم يكون فوق. فسبحانه وتعالى لفظة الجلالة الله هي التي تدل 
على الله -جل وعلا- وحده ولا يتسمى يما غيره. فيه أسماء فعلاً لا 
يجوز أن يتسمى بما غير الله وإن كانت تدسب لغير الله جوراء زي كلمة 
الرحمن» مسيلمة الكذاب مى نفسه رحن اليمامة. المشركين طا قال 
النبي -عليه الصلاة والسلام- أن الله -جل وعلا- من أسمائه الرحمن, 
قالوا لا منعرفش الرحمن. في أحاديث الحديبية؛ لما أمر النبي -عليه 
الصلاة والسلام- علي بن أبي طالب أن يكتب بسم الله الرحمن الرحيم. 
قالوا لاء اكتب باسمك اللهم فإنا نعرف الله ولا نعرف الرحمن أو الرحيم. 
ربنا قال: "قُلٍ اذْعُوا الله أو اذْعُوا الرَحْمْنَ أَيَا ما تَدْعُوا فَلَهُ الْأسْمَاء 
بعض اللي هم بتوع البرامج دول اللي بيقدموا أو السياسيين أو 
الاقتصاديين يطلعوا يقولولك احنا عاوزين نخلق مناخ مناسب» عاوزين 
غخلق بيئة سهلة للتجارة في بلدنا. لا كلمة غخلق دي ما تقولهاش, لإن 
ده برضه من أسماء الله الخالق أو صفة الله -جل وعلا- لإن الخالق يعني 


الذى أبدع على غير مثال سابق. قول احنا عاوزين نوجد بيئة» عاوزين 

ننشى حياة» احنا عاوزين ندشئ مناخ, إنما تقول نخلق لا. كلمة الخالق 
ينبغي ألا تدسب إلا لله -جل وعلا- يعني الذي خلق أو بدأ على غير 
مثال سابق من عدم -سبحانه وتعالى -. 


فالله -جل وعلا- لفظة لا ينبغي إلا له -سبحانه وتعالى - ولم يتسمى 
بجا أصلاً غيره» يعني مش لا ينبغي بس زي الخالق أو الرحمن» لاء ينبغي 
ول يتسمى بما غيره. قال تعالى: "مَل تَعْلَمُ لَه ناا أهو اسم 
الله لو ذکرته في أي موطن حلت فيه الخيرات ونزلت فيه البركات, 
حفظك الله -جل وعلا- بذكر اسمه. المرض ميقدرش يقرب» ومن 
الإعجاز العلمي فعلا نحم أثبتوا أصلًا أن الإنسان لو ذكر اسم الله 
بيحصل تغيرات فيزيائية وكيميائية وفسيولوجية في جسمه. لو قرأ وذكر 
اسم الله على مياه اعملوها كده صوروا المية كده بالميكروسكوب 
الإلكترون وحد يتكلم فيها يحصل تغيرات في كريستالات المياه. فالله 
-جل وعلا- أذن أنه لو ذكر امه -سبحانه وتعالى- في بدن أو في 


جسم أو في كائن أو في ماء لابد أن حل فيه البركات والخيرات والعافية. 

ابن القيم بيقول: "أصابني بلاء وأنا في مكة, فكنت آنى بماء زمزم وأقرأ 
فيه الفاتحة فأشربه فيعافيني الله -جل وعلا- من بلائي تماماً. فجربت 
هذا كثيراً واعتدته كلما ابتليت قرأت الفاتحة على المياه وشربتهاء 
فيعافيني الله -جل وعلا-." وده أمر مجرب بس تبقى فاهم وأنت بتذكر 
اسم الله في قلبك استحضار عظمة وقدرة وشفاء من تذكر امه الذي 
إذا حل في شيء حلت فيه البركات. عود نفسك أن تذكر اسم الله - 
جل وعلا- دومًا. اليوم اللي مش هتذكر فيه اسم ربنا بالذات الذكر 
ده استنى؛ خاف على نفسك. دور بقى على حماية تانية وحفظ تان. 






والله أنا أعلم أحد مشايخنا الكبار أصابه حادث سيارة كبير» يمكن لم 
يحدث له في حياته مثله, وكان سبب في إن ناس ماتت كمان, ودفع دية 
وعمل حاجات يعني تعب, قال لي والله هذا هو اليوم الوحيد اللي كان 
عندي سفر من مكان كذا لمكان كذا -أنا عارف الشيخ- من مكان 
كذا لمكان كذاء واليوم الوحيد ده قمت مستعجل عشان ألحق أجيب 
الشنط وأحطها في السيارة وأسافر, هو ده اليوم الوحيد اللي في أول 
السفر هنا أهو لسه خارج من البلد في أول السفر عمل الحادثة وقتل 
بعض الناس» بيقول ليجري الله -جل وعلا- قدره. هو ده الكلام اللي 

قاله بان بن عثمان بن عفان لا أصابه الفالج, والناس بتبصله أنت 
بتقول بسم الله الذي لا يضر مع امه شيء في الأرض ومش هيصيبك 
شيء وأنت جالك أصلاً نصف جسمك مات خلاص» شلل نصفي» 
قال هم: صدقوا إن "معت هذا وسمعه أبي من النبي -عليه الصلاة 
والسلام- لكن قدر الله -جل وعلا-» أراد الله -جل وعلا- أن ينفذ؛ 
هذا اليوم الوحيد الذي لم أذكر فيه هذا الذكر. 


يبقى أنت لو جالك ابتلاء أو مرض مين السبب؟ أنت السبب لا تلومن 
إلا نفسك» أنت عندك الذكر» وعود نفسك يا عبد الله أن تذكر الله - 
جل وعلا- ني كل حالك, داخل للدكتورء بتاخد العلاج» بتقلع 
الضرس, بتلبس النظارة, بتلبس الحدوم, بتقلع الهدوم, بتدخل بيتك, 
بتدي لحد حاجة, عود نفسك كده. وقد ملا نبينا محمد -صلى الله 
عليه وسلم- حياتنا بذكر اسم الله مع البسملة؛ بسم الله بتقولها إمتى؟ 
بتقول بسم الله إمى؟ لما تيجي تاكل "يا غلام" ده احنا محتاجين نقول 
للكبار يا رجل سم اللّه. تلاقي الناس بتاكل بإيدها الشمال ومبتسميش. 

ناس كبار شابت وبتعمل كده. أقول له إيه؟ أقول له يا غلام سم اللّه. 
حاجة غريبة يعني. ويرجع يقول معدش بركة في الحياة وبركة في الرزق. 
لا والله فيه ناس عايشة البركة. حتى مع الحرب على الدين وتعب 
الاقتصاد وجوع الناس. 

فيه واحد وهو بيركب اللمبة بيقول: بسم الله من ساعة ما اجوز من 
٠‏ سنة ركب اللمبة وقال بسم الله ماحصلهاش حاجة, دلوقتي بقى 
مع نزع البركة يركب ية شوية وتتحرق, واللمبة الواد يخبط فيها الكورة 
تتكسر» شوية وهو مش عارف يشيل السلم يقوم كاسرها شوية. 
واحد عنده إزاز في البيت من قبل ما يتجوز راكب الإزاز زي ما هو, 
وما زال ثابت. وحضرتك غيرت الإزاز بتاع الترابيزة كام مرة؟ وغيرت 
ازاز الشيفونيرة كام مرة؟ وهو عنده ما شاء اللّه من قبل ما يتجوز. دي 
امعها بركات, بوكات . لما تذكر اسم اللّه. 


معجزة البي في تكثير الطعام ووجود البركة فيه 
البي -عليه الصلاة والسلام ي حديث جابر بن عبد الله يوم الخندق» 

وقعدت تلات أيام ما تاکلش» مش يوم صاع ومثلّا من الفجر للمغرب؟ 
لا ده تلات أيام ما كالوش. كما قال جابر لم نذق ذواقًا ثلاثة أيام. 
وخلي بالك اللي صا بيجي قبل المغرب كده ولا بعد العصر. خلاص» 
مش قادر أعمل حاجة, مش قادر يتكلم؛ مش قادر ينطق» عاوز ينام. 
لاء ده دول تلات أيام أشغال شاقة, الخندق اللي كان هيتحفر في ١١‏ 
يوم حفروه في 5 أيام. لم يدوقوا ذواقاً ثلاثة أيام. وخلي بالك. ده الكلام 
ده مش وهم أصلا كانوا مستريحين قبلها؛ ده الكلام ده في شدة البرد 
والريح. ده يقول لك البرد ده عاوز حلة محشي وتنام في البيت. مش 
بيقولوا كده؟ ده دول بردانين وتعبانين وأشغال شاقة لدرجة إن النبي - 
عليه الصلاة والسلام- بيقول للصحابة: من بأتيني بخبر؛ يروح آخر 
الشارع ويبص عليه ويحي يقول لي شاف إيه بس؟ ويكون رفيقي في 
الجنة؟ محدش قدر يقول أناء ولا أبو بكر ولا عمر ولا أبو عبيدة» محدش 
قادر من شدة الإجهاد والتعب» كل دول جعانين. والنبي -عليه الصلاة 
والسلام- رابط على بطنه حجر والصحابة رابطين على بطوهم حجر, 
فجابر استأذن النبي يروح يشوف أكل في البيت لقى معزة صغيرة مولودة 
لسه. داجن يعني معزة مولودة عارف المعزة المولودة اللي هي قد كده. 

يعني اتنين تلانة كيلو أظن إنت لو بقالك تلات أيام ما كلتش 
هتمصمصهاء هتجعلها قاعًا صفصفًا لا ترى فيها لحماً ولا عظماً. فهو 
لقى دي في البيت» ولقى شوية كده نص صاع شعير» نص صاع يعني 
إيه؟ عارف الصفيحة اللي بتاخد اتنين كيلو وثلاثمائة جرام؟ نصهاء يعني 
كيلو شعير. ده لسه بقى يطحن ويتعمل. المهم اتطحن واتعمل كام 
رغيف. النبي -عليه الصلاة والسلام- قبل ما يبعت جابر بن عبد الله 
جابر جاله. راح وجه؟ قال له يا رسول اللّه: إن في بيتي طعامًا يكفيك 
أنت ورجلٌ أو رجلين معك. لو إنت جيت إنت وأبو بكر يبقى أنا كمان 
وزوجتي تتقسم علينا؛ الفرخة بيقسموها أربعة مثلا. طب هنقسمها 
أربعة» لو إنت جبت اتنين معاك؛ يعني جبت أبو بكر وعمر بقى مثلًا 
يبقى أنا اللي هاكل معاك وبس والزوجة بقى ربنا يرزقها. زوجته بتقول 
له أسر ف أذن النبي. عشان تعرف يعني إيه البركة بتحل؟ أسر؛ روح 
قول للنبي في السر في ودنه. لا تفضحبي, اوعى تكسفبي, اوعى تجيب 
خمسة وإنت جايء هو النبي ومعاه اتنين بالكتير. حاضر. راح, قال 
النبي لجابر: هل صنعتم شيئًا؟ قال اذهب. ولا تحدث شيئاً حتى آتيك. 
ما تعملش حاجة إلا لا أجى. 

فجاء النبي وذكر اسم الله. قال إيه؟ بسم الله. وبرّك. لما تذكر اسم الله 
بحصل إيه؟ البركة. وبرّك. أعد النبي الطعام ووْضِعْ, والنبي جاي؛ يا أهل 
الخندق هلموا فإن في بيت جابر طعام, عزومة النهاردة, اللي بيعزم مين؟ 
البي -عليه الصلاة والسلام-. لو البي عزمك تقول له معلش أصل 
أنا مشغول مش فاضي أصل أنا لسه متعشي؟ إنت لو مليان هتروح 
برضه» ده عزومة من البي» وهم بقى جعانين تلات أيام. الكل راح ألف 
وخمسمائة إنسان راحواء النبي حط الطعام وذكر اسم الله وبرّك, وقال 
للصحابة ادخلوا. أول ما النبي يصدر الأمر ويقول لمم ادخلوا يعني 
كلوا كلهم إيه؟ كلهم هيدخلوا. طب ألف وخمسمائة يخشوا إزاي؟ 
وياكلوا إزاي؟ قال النبي -عليه الصلاة والسلام- ادخلوا ولا 
تضاغطوا. يعنى إيه؟ ا ما تتزاحموش. يعني النبي 
ييقول ما تقلقوش الأكل هيقضي إن شاء الله. هي شوية أكل حطها في 
وسط كام رغيف حوالين المعزة الصغيرة دي وخلاص. ألف وخمسمائة 
واحد هياكل منها إزاي؟ البركة. يعني هي ده بقى ذكر اسم الله. هذا 
ذكر اسم الله -سبحانه وتعاللى-. 

دخل القوم؛ فقال جابر: فكانوا يدخلون عشرة عشرة. فيدخلون 
وبأكلون ويشبعون ويقومون والطعام كما هو. -عرفت يعني إيه بركة 
بقى؟ عرفت يعني إيه لما تذكر اسم الله إيه اللي يحصل؟- حتى أكلوا 
جميعاً. وقاموا والطعام كما هوء. زي ما هو. بعد ما ألف وخسمائة 
أكلواء فقال البي -عليه الصلاة والسلام-: لأهل جابر اطعمي واعطي 
لجيرانك. ده مش كمان الألف وخمسمائة بس, ده كمان البيوت اللي 
حوالين بيت جابر أكلواء شبعوا. طعام مبارك لأن النبي ذكر اسم الله 
قال وبرّكَ, خلاص نزلت البركة' . 

فإذا حلت البركة أخي الحبيب في طعامك خلاص» ستسعد. هينزل 
أصاًه الأكل في معدتك ببركة برضه. الأكل ده هيُستفاد منه. ممكن 
الإنسان ياكل ويحصل له إسهال, الفايدة تنزل. الأكل يبقى مضر. 
ممكن ياكل ويستقيء, ممكن ياكل والجسم ما يستفدش منه. لكن لابد 
أن تحل البركة اللي إنت ما تعرفهاش, هذا جندٌ من جنود الله امه البركة 
أنت لا تدركه, لكن لو ذكرت اسم الله -جل وعلا- رأيت الأعاجيب. 
فحين تطعم اوعى تنسى. الحمد لله. الشيطان واقف لك مستنيكء لو 

ما قلتش بسم الله قبل الأكل إيه؟ ياكل معاك. طيب لو نسيت؟ آه 
بسم الله أوله وآخره. أو بسم الله على أوله وعلى آخره كما في رواية 
أخرى. كما أخبرنا النبي -عليه الصلاة والسلام-: "يا غلامُ! سَمْ اللّهَ 
وكُلْ بيمينكء وَكُل يما يَلِيكَ"". وقال في الحديث الآخر "..فإذا نسي 
أن يذكر اسم الله تعالى في أوله. فليقل: بسم الله أوله وآخره"*, الشيطان 
اللي خده يرجعه تابي, اللي خده يحطه لك تابي. 

أنت تذكر اسم الله -جل وعلا- إذا بدأت طعامك خلي بالك -برضه 
ده موقف مهم جدًا- وإنت قاعد في البيت بتاكل؛ الأكل اتحط. قول 
لزوجتك كده: خلي الأكل عندك لما تجهزبه قولي لي اجي أشيله, ليه؟ 
عشان عندك ابنك الصغير سنتين وبنتك الصغيرة تللات سنين هيجروا 
جري على الأكل يعملوا إيه؟ ياكلوا بطاطساية؟ ولا بمد إيده بالمعلقة 
في الرز؟ الشيطان هو اللي بيزقه عشان ياكل قبل ما تقول إنت إيه؟ 
بسم الله يبقى البركة َرِععت. لا. ده في أول أي حاجة قول: بسم الله 
نحل البركة. 


7 صححه الألبان 
“ رواه أبو داود والترمذي وغيرهم 

اذكر اسم الله -جل وعلا- في كل شيء 

النبي -عليه الصلاة والسلام- كان قاعد مع الصحابة. حديث ثابت 
في صحيح مسلم لحديث حذيفة بن اليمان. النبي -عليه الصلاة 
والسلام- قاعد مع الصحابة, فؤضعَ الطعام دونه فجاء أعراي - 
الحديث كده- فجاء أعراي كأنما يُدْفْع, يعني إيه كأنها يُذْفْع؟ واحد بيزقه 
من وراء إلى الطعام, فمد يده -ما قالش بسم الله فأمسك البي يده 
سيب ما تاكولش. قال: فجاءت جارية كأنها تُدْفَع, الشيطان معرفش 
يزق الأعرابي ويوقفه بعت مين؟ عيلة صغيرة تلات سنين ولا حاجة 
كأنغا تذفع فمددت يدهاء فأمسك البي يدهاء قال النبي -عليه الصلاة 
والسلام-: إن الشيطان يريد أن يستحل طعامكم. عاوز إيه؟ يخليها 
تاكل قبل ما تقول بسم الله» يبقى الأكل حلال ياكل فيه. إن الشيطان 
يريد أن يستحل طعامكم. والله -النبي بيقول كده- أو والذي نفسي 
بيده إن لأمسك يده مع يدها في يدي. أمسك يده؛ يده مين؟ الشيطان. 
البي مسك إيد الجارية كده. والشيطان عامل إيده عليها كده. عشان 
ياكل معاها". خلاص. 


` روايات الحديث هنا 

فخلي بالك برضه ابنك قبل ما يمد إيده للأكل أو بنتك الصغيرة حق 
لو عيطت عود كده ابنك وعود عيالك يا ابني النبي -صلى الله عليه 
وسلم- يقول: "البركة مع أكابركم" حديث في 

يا ابني لما الأكل يتحط ما تمدش إيدك قبل أكبر واحد 
في القعدة. مين أكبر واحد؟ أبوك في البيت مثلا. لو إنت قاعد في 
عزومة تلاقي الابن كده أول ما قعد الابن يعمل كده. طب بص كده. 
آه. عمه ده ولا جده ده؟ آه جده ده أكبر لإنه عنده شعر شايب وده 
لأ. يقعد يبص كده. إنت بتبص على إيه يا ابني؟ بيشوف مين الأكبر 
اللي هيبدأ الأول؟ ابنك يبقى اتعود. لأن البركة تحل مع ذكر الأكبر 
لاسم الله -جل وعلا- وبداية الإطعام. 


كذلك تقول بسم الله -جل وعلا- في كل شأنك بقى, تقوها إمق؟ 
تقوها عند الرقية الشرعية. صح؟ البي -عليه الصلاة والسلام- قعد 
ست شهور مسحور. يخيل إليه أنه أتى أهله ولم يأتهم, لكن الله عصمه 
في الدعوة وني البلاغ وني البيان. لكن سُّجِرٌ البي -عليه الصلاة 
والسلام- كان سحره في شأنه مع زوجاته. ستة شهورء تقول عائشة 

فدعا ودعا ودعاء حتى أنزل الله عليه جبريل فرقاه. قال إيه؟ شوف بقى 
الرقية أهي, "بسم الله أَْقيك. من كلّ شيءٍ يُؤْذِيكَ من شر كل نفس 
وعَينِ يَشْفِيكَ, بسم الله أَرْقيكَ"'' مرة تانية. فلما رقاه بذكر اسم الله 
نحل البركة وتنزل العافية. فعوني النبي -عليه الصلاة والسلام-. 


تقول بسم الله وإنت حي وإنت ميت. طب وأنا ميت أقول بسم الله 

إزاي؟ يقولوهالك بقى. لما تحط المبت في القبر بتقول إيه؟ بسم الله وعلى 

ملة رسول الله. ذكرك باسم الله -جل وعلا- عند دفنه في القبر إن شاء 

الله يكون عون له على أن ينبت على دينه وعلى سنة نبيه -عليه الصلاة 

والسلام. 

تقول بسم الله عند الذبيحة وإنت بتدبح» لو ما قلتش بسم الله ما 

تاكلش. قال تعالى: "'فَكُلُوا يما ذَكِرَ اسْمْ الله عَلَيْه' 

والآية اللي بعدها قال: "ولا تََكُلُوا يما 1 يُذْكرٍ اسْمْ الله عَلَيْه' 
. والصحابة مش قالوا للنبي -عليه الصلاة والسلام-؛ 

واحد بيقوله يا رسول الله أنا بصطاد بالسهام, برمي السهم كده عشان 





٠‏ أخرجه مسلم والترمذي 

اصطاد الطير» قال: ما رميت وذكرت اسم الله فكل. التانن قال له: 
طب أنا يا رسول الله ببعت الكلب؛ الكلب المحَلّم يصطاد لي» قال: ما 
أمسك عليك وذكرت عليه اسم الله فكل؛ وما أكل منه -الكلب مش 
هيقول بسم الله- لو أكل منه ما اصطادهوش لك بس يبقى ما 
تاكلش' ١‏ . 





تذكر الله -جل وعلا- في كل شيء. حضرتك اتعود كده. حتى لو 
عندك طبق فاكهة, أو شوية رز باقيين أو حلة الشوربة. قبل ما تنام 
تعمل إيه؟ تغطيها وتقول بسم الله الباب ما تسيبوش مفتوح. اقفل 
الباب وقل بسم الله. فإن الشيطان كما قال النبي -عليه الصلاة 
والسلام- ان الشيطان لا يفتح باباً مغلقاً. قال النبي -عليه الصلاة 


والسلام - في : "إذا كان جُنِحُ اللَيْلِء أو أَمْسَيْتم ٠‏ فَكُقُوا 
صِبيانكُم. فإنَّ الشّياطينَ نتشر حيتئذ. فإذا ذَهَبَ ساعةٌ منّ الل 


فَحُلُوهُمْ فأغلقوا الأبواب واذكُرُوا اسم الله فن الشَيْطانَ لا فح بايا 
مُغْلَفَك وأَؤْكُوا َرَبَكُمْ وَاذْكُرُوا اسم الله وروا آنِيَتَكُمْ َاذْكُرُوا اسم 

" بسم الله الذي لا يضر مع اسمه شيء" من سلسلة "أذكار الصباح والمساء" 


شبكة الطريق إلى الله way2allah.com‏ 

الله ولو أنْ تَعْرْضُوا عليها شيئاء وأَطَفِنُوا مَصابِيحَكُمْ". حتى لو الحلة 
ما هاش غطاءء تعمل إيه؟ حط عود» سكينة» معلقة. طبق فاكهة ومش 
عارف تغطيه حط عليه أي حاجة قل بسم الله. عشان الشيطان لما 
تذكر اسم الله ما يقدرش يقرب خلاص. اذكر اسم الله -جل وعلا- 






لما تبعت طلب مغلا حكومي؛ يقولك ما بیکتبش اسم الله عشان الورقة 
هتترمى. لاء أذكر اسم الله اكتب. ومع أن النبي -عليه الصلاة 
والسلام- مثلًا أرسل رسالة لحرقل؛ كان كافر ولا مسلم؟ كان كافر. 
كتب النبي -عليه الصلاة والسلام- ورقة ما بينه وبين المشركين يوم 
الحديبية» أرسل النبي إلى المقوقس, سليمان -عليه وعلى نبينا الصلاة 
والسلام- لما بعث رسالة إلى الملكة بلقيس اللي بتعبد الشمس. كل 
دول قالوا إيه؟ إنه من سليمان وإنه بسم الله الرحمن الرحيم. النبي - 
عليه الصلاة والسلام- يقول: بسم الله الرحمن الرحيم من محمد بن عبد 
لله إلى هرقل عظيم الروم» من محمد بن عبد الله إلى المقوقس عظيم 
مصرء البي أرسل رسائل؛ بس بالأول قال بسم الله الرحمن 

قال لعلي بن أبي طالب يوم الحديبية: اكتب بسم الله الرحمن الرحيم. 
فلو ذكرت اسم الله في رسالة تحل البركة, يحل الخير. يجعل الله -جل 
وعلا- لكلامك الأثر والقبول والبركات. أن تذكر اسم الله -جل 
وعلا- وإنت داخل البيت. بتقول إيه؟ "اللّهمَ إن أسالكَ خيرَ الموج 
وخير المخرج باسم الله ولجنا وباسم الو خرجنا"؟! زي ما خرجت قلت 
بسم الله أنا برضه بدخل بس الله. وعلى ربنا توكلنا. خلاص. الشيطان 
اللي واقف عند الباب مش لاقي له فندق يبات فيه. وحضرتك داخل 
البيت لو ما قلتش بسم الله قبل ما تدخل» يقول لأصحابه: ورايا 
ضمنتم المبيت, الفندق هنا النهاردة. فلو ذكرت اسم الله؛ قال: 
خلاص» مش طريقنا ده» لا مبيت لكم. طب لو دخلت وساعة العشاء 
قلت بسم الله؟ قال الشيطان وقال للي وراه: لا مبيت لكم اليوم ولا 
عشاءء خلاص. لا فيه أكل ولا فيه نوم روحوا بقى في حتة تانية. بعض 
الناس كده يدخل البيت, أول ما يدخل لا بسم الله ولا سلام عليكم. 
إيه يا حاج اللي حصل ده؟ إيه يا حاج ده؟ وإنت رافع سماعة التليفون, 

يا عم خلاص بقى عادت بقى الباقات دلوقتي معدش زي زمان الدقيقة 
مش عارف بكذاء يرفع السماعة كان لما يجي واحد يكلمك سؤال يا 
شيخ الله يكرمك. عاوز بقى بسرعة مش عاوز يضيع ثواني. سؤال يا 
شيخ, أقول له: السلام عليكم ورحمة الله وبركاته. قل لي أيوه يا شيخ 
الله يكرمك. مش أيوه. مفيش حاجة اسمها أيوه. ولا واحد بيعدي على 
واحد صاحبه بيقول له إيه يا محمد, إيه يا محمد دي؟ لازم تذكر اسم 
الله. النبي -عليه الصلاة والسلام- يقول: "السّلامُ اسم من أسماءٍ الله 
فأفشوه بيتكم"''. لازم أي عمل تبدأ باسم الله. الله أو حتى أي اسم 
تاني. لازم تبدأ بذكر اسم الله وإلا العمل ده مش هيتم» مش حلو. 

النبي -عليه الصلاة والسلام- قال: "فمَنْ بدأكم بِالسّوَالٍ قبل السلام 
فلا 1 واحد اتصل بي وما بدأش بالسلام, أنا بقول سلام 
علیکم» لو ما ردش؟ سلام عليكم. لو ما ردش؟ مش هيرد علي أصلا. 
أنا مش هرد عليه إلا لما يقول سلام عليكم. ماقالش سلام عليكم مش 
هأرد. فأنا عشان ما أقفلش بقوله سلام عليكم. ما رضاش بقى أقول 
له يا أخي قل سلام عليكم» ده البي قال كذا وكذا. أهو إنت اللي 


٠”‏ أخرجه الطبراني والبيهقي 
5 تة الألباني وابن القيم 

خسرت أهو. إنت قلت عاوز تقول السؤال بسرعة عشان الخمس ثوان 
إنت خسرت عشرين ثانية أهو. يا اللي بتحسب الثواني؛ عشرين ثانية. 
قلت لك فيها وعملت؟ لا ما خسرتش. ده إنت استفدت في حياتك 
أن تذكر اسم الله -جل وعلا- دوماً لتحل البركة في كل كلام تقوله. 


أنت مطالبٌ أن تذكر اسم الله -جل وعلا- حين تخرج من البيت, 
عشان الشيطان يقول أربع كلمات. لما إنت تخرج تقول إيه؟ بسم الله 
توكلت على الله. ولا حول ولا قوة إلا بالله. أول ما تقول: بسم الله 
الشيطان يقول: هديت,. الشيطان بيرد عليك. اللي عاوز بمشي معك 
ويضلك في الطريق ويفتنك ويقول لك بص على دي وبص على دي؛ 
أول ما تقول بسم الله بس وإنت فاهم» خلي بالك. لإن كتير جداً 
بيقولوا بسم الله وهو خارج ويبص على البنات برضه. وبيعمل معاصي, 
وبيتاجر في الحرام. وبياكل الرباء وبیشتم» وبیظلم» وبيمشي في مشوار 
لإنه ما قالش وهو فاهم. بسم الله يعني أتبرك في طريقي بذكر اسمك يا 
رب. الشيطان يقول: خلاص هديت. توكلت على الله يقول الشيطان 
كفيت. لا حول ولا قوة إلا بالله يقول الشيطان ؤقيت» والشيطان يقول 

وتنحى عنك الشيطان. الشيطان يقول كده هديت وكفيت ووقيت 
وتنحى عنك الشيطان. لا ده كمان ده الشيطان اللي كان عاوز عشي 
معاك ويزقك على البنات ويزقك على الحرام, يقف هو بقى بعيد عنك 
كده أول ما يلاقي شياطين من أصحابه وقرايبه وحبايبه يبقوا جايين 
عليك ارجع ارجع. في إيه؟ احنا رايجين عشان نقول له ...؛ ماذا تفعلون 
برجل هدي ووقي وكفي؟ شوفوا سكة تانية. ده الشيطان اللي يقف 
نفسه يرد مين؟ كيد الشياطين عنك. لأنك ذكرت اسم الله حين 






خرجت . 
احنا بنقول الكلام ده يا إخوانا بس مش مدركين برضه. احنا مش 
عاوزين نعرف بقى نعيش أذكار الصباح والمساء» احنا عاوزين نعيش 
كل الأذكار. ي يي ايه 
اعتمدت على الله يعني إيه تذكر اسم الله -جل وعلا-, احنا محتاجين 
يا أخي الحبيب زي ما 5 -عز وجل- والنبي علمنا لما تركب العجلة, 
العربية. الأوتوبيس. حمارة, أي حاجة بتقول إيه؟ "لِعَسْتَوُوا عَلَى ظُهُورهِ 

م دروا نِعمَةً نِعْمَة رَبَكُمْ إذا اسَتوَيتم عليه تقو | سبْحَان الذي سَخَّرَ لَنَا 
ا وکاک که شري" . سنة النبي لما تركب تقول: "بسم 

الله سبحاكت الذي سخر لنا هذا"*١.‏ تذكر اسم الله زي ما ربا قال. 
يكفيك شر المركوب هذا. 


تذكر اسم الله -جل وعلا- في كل حياتك. عند الجماع, بسم الله. 
"اللّهِمّ جِيَبْنا الشَّيطانَ وجتّب الشَّيطانَ ما ررَْتنا". النبي -صلى الله 
عليه وسلم- يقول في الصحيحين: 'فإنّه إِنْ قُدَرَ بينهما ولدّ لم يضرّه 
الشيطان بإذنٍ الله""". فإن قدر بينهما ولد لم يضره الشيطان. وإنت 
رايح تنام؛ عشان تبقى نومة هادية وحلوة وربنا يطرح لك البركة في 
الساعتين اللي بتنامهمء ويبعد عنك الشيطان اللي بيوسوس لك أو 
بيأذيك أو بيجيب لك أحلام مفزعة أو بيجيب لك نجوى تؤذيك. 
وإنت بتحط دماغك على السرير؛ النبي -عليه الصلاة والسلام- 
علمنا أن نقول كما في باك لله وضعت جَبي» وبك 
أَرفَعْه اللّهمّ إِنْ أمستكت تفسي؛ فاغفز لهاء وإِنْ أرسّلتها؛ فاحمّظها بم 
تَقَظُ به عِبادك الصالحين". 


ه١١ ٠.‏ 
اک ابن حبان 
٠١‏ أخرجه البخاري ومسلم 


" بسم الله الذي لا يضر مع اسمه شيء" من سلسلة "أذكار الصباح والمساء" 









شبكة الطريق إلى الله way2allah.com‏ 

تذكر الله -جل وعلا- في الوضوء؛ قبل ما تتوضاً. قال النبي -عليه 
الصلاة والسلام-: "لا وضوءً لمن لم يذكر اسم الله عليه""". تذكر الله 
-جل وعلا- وتقول بسم الله في أذكار الصباح وني أذكار المساء الذي 
نحن بصددها ليحفظك الله -جل وعلا- من كل سوء. قال البي - 
صلى الله عليه وسلم- قل: "بسم الله الذي لا يضر مع امه شيءَ في 
الأرض ولا في السّماءٍ وَهوَّ السَّميعٌ العلي" ثلاث مرات, فهو -سبحانه 
وتعالى- يكون معك هو سميعٌ عليم. افهم برضه دي» احنا مش عايزين 
نركز على كلمة بسم الله وننسى الكلام الثانى. إنت قلت بسم الله 
وعرفت أنه بذكرك لاسم الله لا يضرك شيء سواء في الأرض ولا في 
السماء. ليه؟ لأنه السميع العليم: هو يعلم ما ينفعك, ويعلم ما يضرك, 
هو ميعٌ بك وبحالك. لما باممع الكلمة دي أنا بفرح» بفرح. عارف ها 
يخرجوا مثلا لرئيس مجلس إدارة شركة كبيرة» وهم مرتبهم مش عارف 
إيه» وبيزعقوا عشان يزودوا المرتب. يقول لك يا عم, ولا هيسمع., يا 
عم هو في عالم تاني؛ ولا عمره هيسمع لكم ولا هيعمل لكم حاجة. 


٠١‏ أخرجه البخاري والترمذي وأحمد 


" بسم الله الذي لا يضر مع اسمه شيء" من سلسلة "أذكار الصباح والمساء" 









شبكة الطربق إلى الله way2allah.com‏ 


إنت لا بتكلم ربنا وهو فوق العرش إنت تبقى فرحان إنه إيه؟ إنه 
سامعك. إنه سامعك. 


"يا رسول الله أقريبُ ربا فنناجيه أم بعيدٌ فنناديه؟" أعلي صوت قوي 
أقول "بسم الله الذي لا يضر مع امه .." عشان هو يعني يسمعني 
بعید؟ أم قريب فنناجيه نقوله: بسم الله الذي لا يضر .." بيني وبينه 
كده. فلم تأت الإجابة من النبي -عليه الصلاة والسلام- إنما تولى 
الإجابة الله -جل وعلا-, الله -جل وعلا- بنفسه. أنزل الله قوله - 
تعالى-: 'وَلَقَدْ حَلَقَنَا الْإنسَانَ وَنَعْلَمُ هو ده بقى السميع مَا تُوَسْوسُ 
به نَفْسْهُوَتحْنُ أَقرَبْ إِلَيْهِ من حَبْلٍ الْوَرِيدٍ' . "وَإِذَا سَأَلَكَ عِبَادِي 


- 
0 4 8 


عَيْ فَإِنَ قريب . فإنت لما بتقول بسم الله وإنت عارف 


ر 7 


إن اللي هيحفظك. اللي هيشفيك. اللي هيعطيك سؤلك. اللي هيبارك 


لك هو ربنا -سبحانه وتعالى --؛ إنت مبسوط إنه ابيع إنت سعيد إنه 


ميع» وإنه عليم بحالك -سبحانه وتعالى-. يعلم ما تريد» فيعطيك 


6و4 


سؤلك وطلبك بأمره -سبحانه وتعالى -. 

تبارك الذي وسع معه الأصوات 

لما جاءت المجادلة كما في الصحيح› تجادل النبي -عليه الصلاة 
والسلام- عارفين اجادلة؛ -خولة بنت تعلبة- جت للبي -عليه 
الصلاة والسلام- في بيته» بيت البي كان عامل إزاي؟ جاية كده خبط 
على بيت البي من بره بيت البي -عليه الصلاة والسلام - كان عبارة 
عن أوضة؛ سرير النبي هناء وقدامه وراء السرير للحائط طرقة» وموجود 
مكان قضى لتلاتة نايمين جنب بعض. ده أوضة البي -عليه الصلاة 
والسلام-» قول مغلا أربعة متر في خمسة متر. ده بيت النبي. السيدة 
عائشة قاعدة مع الي جوة الأوضةء فال جادلة خولة بنت تعابة جت 
عند الباب تقول عائشة: "تبارك الذي وسع سمعه الأصوات". مع 
عشان تعرف يعني إيه السميع اللي هيسمعك؟ تبارك الذي وسع جمعه 
الأصوات وني رواية "الحمد لله الذي وسع معه الأصوات لقد جاءت 
الجادلة تجادل البي -صلى الله عليه وسلم- وأنا في ناحية البيت. - 
يعني أنا فين؟ في أول البيت الجهة التانية-, لا مع ما تقول. قاعدة 
بتكلم النبي وتراجعه وتقول له يا رسول الله ظاهر مني. نثرت له بطني. 
لي منه أبناء إن ضممتهم إلي جاعوا وإن ضممتهم إليه ضاعواء وبتكلم 

النبي. ويا رسول الله قال لي: أنت علي كظهر أمي. البي -صلى الله 
عليه وسلم- يقول ها: لا أراك إلا قد حرمت عليه. تتكلم وتراجع 
البي هاعمل إيه يا رسول الله أنا كده هضيع؟ لا أراك إلا قد حرمت 
عليه. طب يا رسول الله مفيش حل؟ إلا قد حرمت عليه. تكلمه والبي 
يرد عليها. السورة اسمها المجادلة واسمها المجادّلة, السورة كده. 
"الحمدٌ لله الذي وَسِعَ سَمْعْه الأصّوات, لقد جاءت الجادلة إلى الي 
صلَّى الله عليه وسلَّم تُكلّمُ وأنا في ناحية البّيتِء ما أسمَعٌ ما تقول؛ 
فأنرَلَ الله عرّ وجل: 'قَدْ سمِعَ الله قول الي اولك في رؤج" 
"". هيسمعك. ده هيريحكء, لو إنت مظلوم تفرح قوي إن 
ربنا میع. 


لا تستضعف بعض الناس 
ذكر ابن الجوزي أن امرأة بدت كوخاً بجوار قصر ملك فلما رجع من 
رحلة صيد وجد الكوخ فلم يعجبه منظره, الكوخ مشوه منظر القصر. 
فقال لمن هذا؟ قالوا لامرأةٍ عجوز تجري على طعامها وشرابما لا تملك 





۵چ النسائي وابن ماجة وأحمد 

غيره. قال اهدموه, شوه المنظر» بدل ما یقول ابنوا ها بیت مغلا. قال 
اهدموه. فهدموه. رجعت المرأة العجوز فلم تجد كوخهاء سألت قالوا: 
هدمه الملك. فنظرت الى الله -جل وعلا- وتقول: يا ربي إذا كنت أنا 
غائبة فأين أنت؟ فقلب الله القصر على من فيه. ذكر ابن الجوزي في 
كتاب نصيحة الأئمة والعلماء والخلفاء: إنك لا تستضعف بعض 
الناس. فربنا 'سمميع وعليم بحالك, ها تعتقد أنه “ميع وعليم خلاص» 


اطلب حاجتك من الله 
يا إبراهيم ألك إلي حاجة؟ سيدنا إبراهيم مرمي» هيقع في النار خلاص» 
هو في الحواء, ما بين السماء والأرض» مرمي» جبريل يقول له أي خدمة؟ 
ده بيقول لك الغريق متعلق بقشايةء الحقني. لاء قال أما إليك فلا 
إنت لاء وأما إلى الله؛ فحسبي الله ونعم الوكيل. كفاية هو. علمه بحالي 
يغني عن سؤالي. 'قَلْنَا يا نَارُ کون بَرْدَا وَسَلَامَا عَلَى إِبْرَاهِيمَ" 

. أهو إنت لما تسمع وتفهم يعني إيه السميع العليم, الكلمة 
دي تنزل عليك برداً وسلاماً. 

لو إنت مغيب في غياهب السجون» ومحدش عارف عنك حاجة» واسمك 
لا يذكرء مش هتخرج. هو ”میع علیم. كلِمُه بس» ما تطلبش من غيره. 
لما سيدنا يوسف قال للراجل اللي خارج من السجن» وهو عارف إن 
هيشتغل عند ا ملك» يعنى مقالش للتان اللي هيتعدم؛ 'وَقَالَ لذي ظَنَّ 
نه ناج منَهُمَا اذكُرْنٍ عِندَ رَبَكَ ابقى قوله يعنى إن فيه واحد مظلوم 
إنت قول يارب إنت, إنت قول يارب؛ هو ميع هو عليم 
بحالك. 


فذكرك لاسم الله -جل وعلا- يا عبد الله في كل حياتك؛ الله -جل 
وعلا- يُنزِل فيها البركات والحماية والرعاية والشفاء والعافية والخير 
والفضل والأجر وتوافق بذلك سنة نبيك -صلى الله وعلى آله وصحبه 
وسلم-. فلا تدس أن تقول في أذكار الصباح والمساء تلات مرات "بسم 
اله الذي لا يضرٌ مع اسه شيء في الأرض ولا في السّماءِ وهو السّمبغ 


العليم". 

أسأل الله -تعالى- أن يجعلنا وإياكم من الذاكرين له كثيراء وأن يتقبل 
منا ومنكم صالح الأعمال, وأن يعيننا وإياكم على فهم ما نقول» إنه 
ولى ذلك والقادر عليه, وصلّ الله وسلم على النبى محمد وعلى آله 
وأصحابه أجمعين والحمد لله رب العالمين. 

والسلام عليكم ورحمه الله وبركاته. 

